लुटेरों की गिरफ्तारी के लिए एसपी से मिले ग्रामीण
मारपीट मामले में कार्रवाई को लेकर एसपी से मिले
जिलाके गांव रायपुर के ग्रामीण आज लुटेरों के खिलाफ त्वरित कार्रवाई की मांग को लेकर पुलिस अधीक्षक कार्यालय पहुंचे और उन्होंने लूट का शिकार हुए प्रह्लाद बैनीवाल को न्याय दिलवाने की मांग की। एसपी ने ग्रामीणों को भरोसा दिलाया कि लुटेरे शीघ्र ही पुलिस गिरफ्त में होंगे।
प्रह्लाद बैनीवाल के साथ युवा क्लब प्रधान अरविंद बैनीवाल, चंद्र मुनि, रमेश कुमार, हरि सिंह, हनुमान, राजेश, ईश्वर सिंह, बीर सिंह, कृष्ण साथ थे। ग्रामीणों ने बताया कि पुलिस लुटेरों के प्रति ढिलाई बरत रही है। शुक्रवार को हुई वारदात के बावजूद आज तक किसी को पकड़ा नहीं गया है। प्रह्लाद बैनीवाल ने बताया कि उसने अपनी पुत्री के विवाह के लिए बीते शुक्रवार को सांगवान चौक स्थित एचडीएफसी बैंक शाखा से एक लाख रुपये की निकासी की थी, जिसमें से 10 हजार रुपये का उसने भुगतान किया था। शेष 90 हजार रुपये की राशि लेकर वह परशुराम चौक की ओर जा रहा था कि भादरा बाजार की गली कालूराम वैद्य वाली में बाइक सवार युवकों ने स्वयं को पुलिसवाला बताया और सामान की जांच करने लगे। जांच के नाम पर उन्होंने उसकी 90 हजार रुपये की नकदी लूट ली और फरार हो गए।
शहर के संजय कॉलोनी क्षेत्र में 25 फरवरी की रात्रि को हुई मारपीट के मामले में उचित कार्रवाई होने पर एसपी से पीडि़त के परिजन कॉलोनीवासी मिले। एसपी से मिलने आए परिजनों कॉलोनीवासियों ने बताया कि 25 फरवरी को उनके मकान के सामने रहने वाले कुछ युवकों ने मिलकर बाबूलाल पुत्र जगदीश, के साथ मारपीट कर बुरी तरह घायल कर दिया था। वहीं दूसरे पक्ष के लोग भी क्रॉस केस के चक्कर में अस्पताल में दाखिल हो गए थे। पीड़ित ने आरोप लगाया कि उन लोगों ने पहुंच के कारण अस्पताल से भी उनकी छुट्टी करवा दी, जबकि उसके पैर सिर में पांच फ्रैक्चर हैं। पुलिस ने भी विपक्ष के लोगों से मिलीभगत कर उनकी कोई सुनवाई नहीं की।
रायपुर के प्रह्रलाद से लूट करने वालों को पकड़ने के लिए एसएसपी से मिलने जाते ग्रामीण।
hin_Deva hin_Deva hin_Deva hin_Deva hin_Deva hin_Deva